CELEX: 52021DP0033
Language: lt
Date: 1612828800000
Title: Europos Parlamento sprendimas neprieštarauti Komisijos reglamento, kuriuo iš dalies keičiamos reglamentų (ES) 2019/424, (ES) 2019/1781, (ES) 2019/2019, (ES) 2019/2020, (ES) 2019/2021, (ES) 2019/2022, (ES) 2019/2023 ir (ES) 2019/2024 nuostatos dėl serverių ir duomenų saugojimo gaminių, variklių ir tolydžiojo reguliavimo pavarų, šaldymo aparatų, šviesos šaltinių ir atskirų valdymo įtaisų, elektroninių vaizduoklių, buitinių indaplovių, buitinių skalbyklių bei buitinių skalbyklių-džiovyklių ir prekėms tiesiogiai parduoti skirtų šaldymo aparatų ekologinio projektavimo reikalavimų, projektui (D069494/02 – 2020/2917(RPS))

2021 11 17   
            
            
               LT
            
            
               Europos Sąjungos oficialusis leidinys
            
            
               C 465/2
            
         
      P9_TA(2021)0033
      Neprieštaravimas įgyvendinimo priemonei: ekologinio projektavimo reikalavimai su energija susijusiems gaminiams
      Europos Parlamento sprendimas neprieštarauti Komisijos reglamento, kuriuo iš dalies keičiamos reglamentų (ES) 2019/424, (ES) 2019/1781, (ES) 2019/2019, (ES) 2019/2020, (ES) 2019/2021, (ES) 2019/2022, (ES) 2019/2023 ir (ES) 2019/2024 nuostatos dėl serverių ir duomenų saugojimo gaminių, variklių ir tolydžiojo reguliavimo pavarų, šaldymo aparatų, šviesos šaltinių ir atskirų valdymo įtaisų, elektroninių vaizduoklių, buitinių indaplovių, buitinių skalbyklių bei buitinių skalbyklių-džiovyklių ir prekėms tiesiogiai parduoti skirtų šaldymo aparatų ekologinio projektavimo reikalavimų, projektui (D069494/02 – 2020/2917(RPS))
      (2021/C 465/01)
      
         Europos Parlamentas,
      
                  —
               
               
                  atsižvelgdamas į Komisijos reglamento, kuriuo iš dalies keičiamos reglamentų (ES) 2019/424, (ES) 2019/1781, (ES) 2019/2019, (ES) 2019/2020, (ES) 2019/2021, (ES) 2019/2022, (ES) 2019/2023 ir (ES) 2019/2024 nuostatos dėl serverių ir duomenų saugojimo gaminių, variklių ir tolydžiojo reguliavimo pavarų, šaldymo aparatų, šviesos šaltinių ir atskirų valdymo įtaisų, elektroninių vaizduoklių, buitinių indaplovių, buitinių skalbyklių bei buitinių skalbyklių-džiovyklių ir prekėms tiesiogiai parduoti skirtų šaldymo aparatų ekologinio projektavimo reikalavimų, projektą (D069494/02,
               
            
                  —
               
               
                  atsižvelgdamas į 2009 m. spalio 21 d. Europos Parlamento ir Tarybos direktyvą 2009/125/EB, nustatančią ekologinio projektavimo reikalavimų su energija susijusiems gaminiams nustatymo sistemą (1), ypač į jos 15 straipsnį,
               
            
                  —
               
               
                  atsižvelgdamas į Direktyvos 2009/125/EB 19 straipsnio 1 dalyje nurodyto komiteto 2020 m. lapkričio 11 d. pateiktą nuomonę,
               
            
                  —
               
               
                  atsižvelgdamas į 2020 m. gruodžio 14 d. Komisijos laišką, kuriame ji prašo pareikšti, jog Parlamentas neprieštaraus Komisijos reglamento projektui,
               
            
                  —
               
               
                  atsižvelgdamas į Aplinkos, visuomenės sveikatos ir maisto saugos komiteto 2021 m. sausio 28 d. laišką Komitetų pirmininkų sueigos pirmininkui,
               
            
                  —
               
               
                  atsižvelgdamas į 1999 m. birželio 28 d. Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką, 5a straipsnio 3 dalį (2),
               
            
                  —
               
               
                  atsižvelgdamas į Darbo tvarkos taisyklių 112 straipsnio 4 dalies d punktą ir 111 straipsnio 6 dalį,
               
            
                  —
               
               
                  atsižvelgdamas į Aplinkos, visuomenės sveikatos ir maisto saugos komiteto rekomendaciją dėl sprendimo,
               
            
                  —
               
               
                  atsižvelgdamas į tai, kad per Darbo tvarkos taisyklių 111 straipsnio 6 dalies trečioje ir ketvirtoje įtraukose nustatytą terminą, kuris pasibaigė 2021 m. vasario 9 d., nebuvo pareikšta prieštaravimų,
               
            
                  A.
               
               
                  kadangi 2020 m. gruodžio 5 d. Komisija perdavė Parlamentui Komisijos reglamento projektą ir nuo tos dienos prasidėjo tikrinimo laikotarpis, per kurį Parlamentas gali pateikti prieštaravimą dėl to reglamento;
               
            
                  B.
               
               
                  kadangi 2019 m. Komisija priėmė reglamentus (ES) 2019/424 (3), (ES) 2019/1781 (4), (ES) 2019/2019 (5), (ES) 2019/2020 (6), (ES) 2019/2021 (7), (ES) 2019/2022 (8), (ES) 2019/2023 (9) ir (ES) 2019/2024 (10) (iš dalies pakeisti reglamentai) dėl serverių ir duomenų saugojimo gaminių, variklių ir tolydžiojo reguliavimo pavarų, šaldymo aparatų, šviesos šaltinių ir atskirų valdymo įtaisų, elektroninių vaizduoklių, buitinių indaplovių, buitinių skalbyklių bei buitinių skalbyklių-džiovyklių ir prekėms tiesiogiai parduoti skirtų šaldymo aparatų ekologinio projektavimo reikalavimų;
               
            
                  C.
               
               
                  kadangi buvo nustatyta techninių problemų, kurios trukdytų tinkamai įgyvendinti iš dalies pakeistus reglamentus nuo jų taikymo pradžios datos 2021 m.; kadangi dėl to Komisija parengė reglamento projektą, siekdama spręsti šiuos techninius klausimus ir paaiškinti bei suderinti tam tikras iš dalies pakeistų reglamentų nuostatas; kadangi, inter alia, Komisijos reglamento projekte numatyta bendra „deklaruojamosios vertės“ apibrėžtis, siekiant paaiškinti vertes, kurios turi būti pateiktos rinkos priežiūros institucijoms atitikties tikrinimo ir ypač fizinių bandymų tikslais;
               
            
                  D.
               
               
                  kadangi Komisijos reglamento projektas turėtų įsigalioti ne vėliau kaip 2021 m. kovo 1 d., kad iš dalies pakeistų reglamentų pakeitimai būtų pradėti taikyti tą pačią dieną kaip dauguma iš dalies pakeistų reglamentų;
               
            
                  E.
               
               
                  kadangi šis sprendimas priimamas kaip išimtinė priemonė siekiant išvengti teisinio netikrumo laikotarpio suinteresuotosioms šalims, kurios turi laikytis iš dalies pakeistuose reglamentuose nustatytų reikalavimų;
               
            
               
                  1.
               
               
                  pareiškia, jog neprieštarauja Komisijos reglamento projektui;
               
            
               
                  2.
               
               
                  paveda Pirmininkui perduoti šį sprendimą Komisijai ir susipažinti – Tarybai.
               
            
         (1)  OL L 285, 2009 10 31, p. 10.
      
         (2)  OL L 184, 1999 7 17, p. 23.
      
         (3)  2019 m. kovo 15 d. Komisijos reglamentas (ES) 2019/424, kuriuo pagal Europos Parlamento ir Tarybos direktyvą 2009/125/EB nustatomi serveriams ir duomenų saugojimo gaminiams keliami ekologinio projektavimo reikalavimai ir iš dalies keičiamas Komisijos reglamentas (ES) Nr. 617/2013 (OL L 74, 2019 3 18, p. 46).
      
         (4)  Komisijos reglamentas (ES) 2019/1781 2019 m. spalio 1 d., kuriuo pagal Europos Parlamento ir Tarybos direktyvą 2009/125/EB nustatomi elektros variklių ir tolydžiojo reguliavimo pavarų ekologinio projektavimo reikalavimai, iš dalies keičiamas Reglamentas (EB) Nr. 641/2009, kuriuo nustatomi autonominių beriebokšlių apytakinių siurblių ir į gaminius įmontuojamų beriebokšlių apytakinių siurblių ekologinio projektavimo reikalavimai, ir panaikinamas Komisijos reglamentas (EB) Nr. 640/2009 (OL L 272, 2019 10 25, p. 74).
      
         (5)  2019 m. spalio 1 d. Komisijos reglamentas (ES) 2019/2019, kuriuo pagal Europos Parlamento ir Tarybos direktyvą 2009/125/EB nustatomi šaldymo aparatų ekologinio projektavimo reikalavimai ir panaikinamas Komisijos reglamentas (EB) Nr. 643/2009 (OL L 315, 2019 12 5, p. 187).
      
         (6)  2019 m. spalio 1 d. Komisijos reglamentas (ES) 2019/2020, kuriuo pagal Europos Parlamento ir Tarybos direktyvą 2009/125/EB nustatomi šviesos šaltinių ir atskirų valdymo įtaisų ekologinio projektavimo reikalavimai ir panaikinami Komisijos reglamentai (EB) Nr. 244/2009, (EB) Nr. 245/2009 ir (ES) Nr. 1194/2012 (OL L 315, 2019 12 5, p. 209).
      
         (7)  2019 m. spalio 1 d. Komisijos reglamentas (ES) 2019/2021, kuriuo pagal Europos Parlamento ir Tarybos direktyvą 2009/125/EB nustatomi elektroninių vaizduoklių ekologinio projektavimo reikalavimai, iš dalies keičiamas Komisijos reglamentas (EB) Nr. 1275/2008 ir panaikinamas Komisijos reglamentas (EB) Nr. 642/2009 (OL L 315, 2019 12 5, p. 241).
      
         (8)  2019 m. spalio 1 d. Komisijos reglamentas (ES) 2019/2022, kuriuo pagal Europos Parlamento ir Tarybos direktyvą 2009/125/EB nustatomi buitinių indaplovių ekologinio projektavimo reikalavimai, iš dalies keičiamas Komisijos reglamentas (EB) Nr. 1275/2008 ir panaikinamas Komisijos reglamentas (ES) Nr. 1016/2010 (OL L 315, 2019 12 5, p. 267).
      
         (9)  2019 m. spalio 1 d. Komisijos reglamentas (ES) 2019/2023, kuriuo pagal Europos Parlamento ir Tarybos direktyvą 2009/125/EB nustatomi buitinių skalbyklių ir skalbyklių-džiovyklių ekologinio projektavimo reikalavimai, iš dalies keičiamas Komisijos reglamentas (EB) Nr. 1275/2008 ir panaikinamas Komisijos reglamentas (ES) Nr. 1015/2010 (OL L 315, 2019 12 5, p. 285).
      
         (10)  2019 m. spalio 1 d. Komisijos reglamentas (ES) 2019/2024, kuriuo pagal Europos Parlamento ir Tarybos direktyvą 2009/125/EB nustatomi prekėms tiesiogiai parduoti skirtų šaldymo aparatų ekologinio projektavimo reikalavimai (OL L 315, 2019 12 5, p. 313).